पहला लीग मैच गोदरेज एंड बायस और आईएफएम के बीच खेला गया। इसमें टास जीतकर गोदरेज की टीम ने पहले बल्लेबाजी की। टीम ने विनीत चावला के 48, इंद्रजीत के 41 और मोनू खेरा के 30 रन की बदौलत 15 ओवरों में 4 विकेट पर 155 रन बनाए। अश्विनी ने एक विकेट हासिल किया। जवाब में खेलने उतरी आईएफएम की टीम नरेश ढींगरा की गेंदबाजी के सामने नतमस्तक हो गई और पूरी टीम 10.3 ओवरों में 61 रन बनाकर आलआउट हो गई। गुरबक्श ने एक रन पर दो विकेट चटकाए। दूसरे मैच में एचडीएफसी बैंक ने 15 ओवरों में 9 विकेट पर 105 रन बनाए, जिसमें गुरविंद्र सैनी ने 28, अमनदीप ने 25 रन का योगदान दिया। आमिर हुसैन व रोहित ने दो-दो विकेट हासिल किए। रियल्टी रिमैक्स की टीम ने निर्धारित लक्ष्य 14.1 ओवरों में 3 विकेट खोकर पूरा कर लिया। आमिर हुसैन ने 47, अजय ने 33 रन की पारी खेली। तीसरे मुकाबले पेस सीसी ने 13 ओवरों में सभी विकेट खोकर 81 का स्कोर खड़ा किया, जबकि उसके खिलाफ हाईटेक फोर्स ने 12.4 ओवरों में 2 विकेट गंवाकर जीत दर्ज कर ली।